Дора Габе
Баба

chitanka.info

Мама казва, че и баба

била някога мъничка,

че и тя не е можала

да се облече самичка.

Че отзад й плели плитки,

роклята й била малка

и отивала да учи

със тетрадка и писалка.

Боже, колко ми е смешно:

тази баба, толкоз стара,

дето с очилата гледа

и мърмори, и се кара,

с къса рокля и с тетрадка!

Бабо мила, бабке сладка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.